Vanuatu

Ripablik blong Vanuatu (Franis: République de Vanuatu, Inglis: Republic of Vanuatu) i wan kaontri long Pasifik we olgeta i tok tok long Bislama. Ol tu narafala ofisol lanwis blong kantri ia hemi Inglis mo Franis. I gat klosap 115 aelan lanwis we manples blong Vanuatu i toktok long hem. Kapital blong hem i Port Vila.

 Histri 
Pedro Fernández de Quirós i bin kamtru long Vanuatu long 1606. James Cook i bin kamtru long Vanuatu long 1774.

Hemi independent aot blong British mo Franis long 30 July 1980.

 Ol Provins 
+ Provins Eria (km²) Populeisen (2000) Kapital Malampa 2 779 36 100 Lakatoro Penama 1 198 28 960 Saratamata Sanma 4 248 32 340 Luganville Tafea 1 628 27 530 Isangel Torba 882 7 870 Sola Shefa 1 455 45 280 Port Vila+

 Jiografi 
Vanuatu i wan akipilego we i gat 83 smolfala aelan we oli bon blong ol volkeno (65 long ol aelan ia oli gat pipol we i sta liv ia).

Vanuatu i gat 14 aelen we aria blong olgeta i kasem 100km2. Oli Espiritu Santo, Malekula, Efate, Erromango, Ambrym, Tanna, Pentikos, Epi, Ambae/Aoba, Gaua, Vanua Lava, Maewo, Malo mo Aneityum/Anatom. Ples we i mo haeap kasem evri narafala ples i Mt Tabwemasana long Santo, we i kasem 1,879 metres (6,165 ft).

 Politik 

Vanuatu i wan palamenteri demokrasi, i gat konstitusen mo wan presiden.

Palamen blong Vanuatu i gat 52 memba.

Malvatu Mauri: Nasonal Kaonsel blong olgeta Jif

Politikol pati blong Vanuatu i:

 Fren Melanesian Party
 Green Confederation
 Iauko Group
 Land and Justice Party
 Leaders Party of Vanuatu
 Nagriamel
 Melanesian Progressive Party
 Natatok Indigenous People's Democratic Party
 National Community Association
 National United Party
 People's Action Party
 People’s Progressive Party
 People's Services Party
 Reunification Movement for Change
 Union of Moderate Parties
 Vanua'aku Pati
 Vanuatu Labour Party
 Vanuatu National Development Party
 Vanuatu Presidential Party
 Vanuatu Republican Party

 Populaesen blong Vanuatu 
Long July 2016, populaesen blong Vanuatu i stap araon 277 554. Oli tingting se populaesen long 2020 i mo o less 307 815. Blong olgeta, 98, 5 % i melenesian, mo nara 1,5 %
i Polenesian, waetman (Blong Ostrelia, Niu Zilan o Franis), mo tu i gat sam shinwa.

 Nasonal Ekonomi 
 Agrikalja 
65 % blong ol man Vanuatu oli planem prodius, olsem kokonas, kava mo kopra.
Oli planem sam blong kaekae mo sam blong salem.

 Wota risos 
75 % blong rurol populesen blong yumi tede oli nogat aksess long gud wota yet. Mo aim blong gavman blong tede hemi blong 2015 everi man blong Vanuatu oli mas kat aksess finis long gud wota.

 Spot 
Ol tufala spot we ol man Vanuatu i stap pleiplei long hemi oltaem hemi i kriket mo futbol. Be wan nogud samting i se 
ol yangfala pikinini blong Vanuatu i nogat fulap janis blong tekem pat long tufala spot ia 
from inogat gudfala okanaesesen aotsed long Efate long ol narafala aelan.

 Lanwis 
Nasonal lanwis blong Vanuatu emi Bislama. Ol ofisol lanwis emi Bislama, Franis mo Inglis. Tufala mein lanwis we ol pikinini oli skul lo hem hemi Franis mo Inglis.

Vanuatu i gat 138 lokol lanwis tu. Taem yumi komperem wetem populesen, Vanuatu i gat mo lanwis bitim evri nara kantri lo wol.

 Aelan kaeke 
 Laplap sosor
 Kava

 Lukluk tu 
 Vanuatu Kaljoral Senta
 Nasonal Miusium blong Vanuatu
 Wan Smolbag Theatre
 Grace Mera Molisa


Category:Kaontri
Category:Osenia